Am stat cazați în acest apartament timp de 4 nopti. Arată exact ca in fotografii, într-un bloc de apartamente nou, cu acces la sala de fitness. Este la 10 minute de mers de stația de metrou Bonola, aflată pe linia roșie a metroului milanez, linie ce permite accesul facil către principalele obiective turistice și către celelalte magistrale. Aproape de centrul comercial Bonola, are, de asemenea, acces la un supermarket Lidl aflat la 2-3 minute de locație. Din zona centrală a orașului, poți ajunge la apartament cu un taxi, fără costuri prea mari. Apartamentul are o terasă generoasă, încăperile sunt mari și este dotat cu aparatură modernă. Curățenia în apartament este exemplară, ca de altfel în tot blocul. La finalul experienței, pot spune că este un loc potrivit atât pentru grupuri de prieteni (asa cum a fost cazul nostru), cât și pentru familii. Gazda, Nicola, este receptiv, comunicarea fiind eficientă și promptă. Recomand cu căldură.